Programski svet gibanja Mladi raziskovalci za razvoj SAŠA regije je na 101. seji 18. 1. 2024 sprejel

spremenjen

**Pravilnik o podeljevanju skulpture BERGMANDELJC**

1. **Splošne določbe**

Ta pravilnik ureja načela, merila, postopek in evidenco za podeljevanje umetniško oblikovane skulpture Bergmandeljca, ki ga Programski svet gibanja Mladi raziskovalci za razvoj SAŠA regije podeljuje posameznikom, organizacijam, organom in skupnostim, ki so s svojim delovanjem nadpovprečno prispevali k uveljavljanju raziskovalnega dela v SAŠA regiji.

1. **Pogoji za dodelitev**

Skulpturo Bergmandeljca prejmejo posamezniki in organizacije za večletno uspešno delo in sodelovanje v aktivnostih gibanja, za dosežene posebne uspehe na področju mladinskega raziskovalnega dela ali za izjemne enkratne dosežke.

1. **Postopek za podeljevanje**

Programski svet podeli praviloma vsako leto največ eno skulpturo Bergmandeljca na podlagi predlogov in obrazložitev, ki jih je potrebno poslati v pisni obliki na Programski svet gibanja do predpisanega roka. Skulpturo Bergmandeljca podeli predsednik Programskega sveta gibanja Mladi raziskovalci za razvoj SAŠA regije na zaključni prireditvi ob razglasitvi rezultatov in podelitvi priznanj (praviloma v mesecu marcu).

Izjemoma se lahko priznanje iz upravičenih razlogov podeli tudi ob drugem dogodku oz. priliki.

Povabilo k oddaji predlogov se objavi na spletnih straneh gibanja in občin ustanoviteljic.

Utemeljene predloge lahko pošljejo posamezniki, društva, organizacije ali zavodi na naslov:

Šolski center Velenje,

Mladi raziskovalci za razvoj SAŠA regije, Programski svet,

Trg mladosti 3, 3320 Velenje.

Prejemnik skulpture je tisti posameznik, organizacija, organ ali skupnost, katerega predlog na seji Programskega sveta prejme večino glasov.

Sklep Programskega sveta o podelitvi skulpture je dokončen.

1. **Register podeljenih skulptur**

Programski svet vodi register podeljenih skulptur. V register se vpisujejo podatki o prejemniku Bergmandeljca.

Seznam dobitnikov je javen. Na spletni strani gibanja Mladi raziskovalci za razvoj SAŠA regije so objavljeni dobitniki skulpture.

1. **Končne določbe**

Ta pravilnik začne veljati naslednji dan po sprejemu na seji Programskega sveta gibanja Mladi raziskovalci za razvoj SAŠA regije.

 mag. Gašper Škarja,

 predsednik Programskega sveta gibanja